ועדת הכלכלה, כנסת 25, פרוטוקול מספר 239, 2023-11-27 00:00

דוד ביטן: שלום לכולם, אני מתכבד לפתוח ישיבה משותפת של ועדת הכלכלה וועדת העלייה, הקליטה והתפוצות, בראשות חבר הכנסת פורר

דוד ביטן:  זו ישיבת מעקב לדיון שהתקיים לפני כחודש בנושא הצגת חלוקת הכספים שתרמו יהדות התפוצות בתקופת המלחמה לעסקים ולנפגעים

דוד ביטן:  נרצה לשמוע מה קרה ומה השינויים

דוד ביטן:  אני רוצה להגיד לך שהנושא של אימוץ הקהילות בעולם, בעיקר בצפון אמריקה, ארצות הברית, קנדה ומקסיקו, של יישובים בעוטף ובסביבות העוטף, כמו שיקום שכונות, לתקופת זמן ארוכה, זה דבר מצוין ומאוד מאוד חשוב

דוד ביטן:  זה גם יתרום לתמיכה גבוהה, לא רק כספית, גם מורלית

דוד ביטן:  אני גדלתי בשכונה שאומצה ע"י קהילת ניו-ג'רסי, שכונת רמת אליהו, וזה דבר מבורך

דוד ביטן:  כל הכבוד שאתם עושים את זה עכשיו עם העוטף, זה רעיון מצוין, מחבר ומחזק את הקשר בין הקהילות לבין מה שקורה בישראל

הקליטה והתפוצות): אנחנו ביקשנו שיהיה בדיון נציג חשב כללי כדי לוודא שאין כפל של תרומה

הקליטה והתפוצות):  אני לא רוצה שתרומה תחליף כסף ממשלתי

הקליטה והתפוצות):  יש דברים שהממשלה חייבת לעשות והיא צריכה לשלם

דוד ביטן: היא משלמת הרבה

הקליטה והתפוצות): הכול בסדר, אבל התרומות באות מעבר, לא במקום

דוד ביטן: מאה אחוז, אני מסכים אתך

דוד ביטן:  הן לא באות במקום אבל בינתיים הממשלה שילמה הרבה מאוד כספים בחודש וחצי האחרונים

לינור דויטש: אשמח לקבל זכות דיבור בהקשר למה שעודד העיר, לדעתי אתם לא מודעים לנהלים שעברו, אשמח להסביר

דוד ביטן: אנחנו מודעים אבל אתן לך לדבר יותר מאוחר

דוד ביטן:  בינתיים הממשלה שילמה עד עכשיו מעל 35 מיליארד שקל, כולל לחיילים, כולל לנשות החיילים, כולל לישובים מהעוטף, כולל פיצויים, חלק היא תשלם בשבועיים הבאים

דוד ביטן:  ממשיכים לעשות זה גם בנובמבר ובדצמבר אז לאט-לאט

דוד ביטן:  נציג החשב הכללי, תענה לפורר, בבקשה

אריה פדורוב: לא מקזזים

הקליטה והתפוצות): אני יודע בדיוק מה אני שואל

הקליטה והתפוצות):  אני לא חושב שמקזזים

הקליטה והתפוצות):  אני רק חושב שיש הרבה מאוד דברים שהממשלה עשתה או עושה בלי קשר לתרומות ופתאום הגיע תורם אז הממשלה הפסיקה לעשות

דוד ביטן: כמו מה?     

הקליטה והתפוצות): אני לא יודע, זה החשש שלי

הקליטה והתפוצות):  לדוגמה בהקשר לפינוי לבתי מלון

דוד ביטן: הוא אומר לך שלא יעשו את זה

הקליטה והתפוצות): לא, הוא אמר שלא מקזזים

דוד ביטן: תגיד את זה במפורש

אריה פדורוב: לא, אין כוונה

אריה פדורוב:  אנחנו לא בוחנים תרומות כשאנחנו מחליטים על תקצוב או על מדיניות

אריה פדורוב:  זה לא קורה

דוד ביטן: זה לא בא האחד במקום השני?     

אריה פדורוב: לא

דוד ביטן: ולא יבוא אחד במקום השני?     

אריה פדורוב: לא

דוד ביטן: אז תגיד את זה, אל תיתן לי להגיד את זה, תגיד את זה אתה

אריה פדורוב: כרגע לא מקזזים

אריה פדורוב:  אין תוכנית לקזז

אריה פדורוב:  באופן כללי כשמסתכלים על תקצוב לא מסתכלים על התרומות שמתקבלות

אריה פדורוב:  זה לא משהו שאנחנו בוחנים כחלק מהמדיניות

הקליטה והתפוצות): בית מלון ששולם לו מכספי תרומות בתחילת הלחימה והסתבר שהאנשים היו זכאים, שילמו לבית המלון, תרמו את המלון, שילמו על משהו שהמדינה הייתה אמורה לתת כי המדינה לא הייתה מאורגנת בהתחלה

דוד ביטן: זה לא נבחן לדעתי אבל אני מציע שנשב בשבוע הבא ביום שני, יש לנו ישיבה עם שר התיירות

הקליטה והתפוצות): נתתי את זה כדוגמה

דוד ביטן: זה אכן יכול להיות בגלל שהיה בהתחלה איזשהו פער

הקליטה והתפוצות): כספי התרומות גישרו הרבה פעמים על זה שהממשלה עוד לא נכנסה

הקליטה והתפוצות):  אני לא רוצה שהכסף הזה יחליף את הכסף הממשלתי

הקליטה והתפוצות):  אפשר לקחת עכשיו את כספי התרומות האלה ולהפנות אותם לטובת הישובים

סימון מושיאשוילי: יותר מזה, אולי אתה יכול ללמוד מהמיגונית

סימון מושיאשוילי:  הייתה שאלה כזו, דוד, גם לגבי מיגוניות

סימון מושיאשוילי:  רשויות הוציאו כסף על מיגוניות

דוד ביטן: אז מה? זה אחד התפקידים שלהן

סימון מושיאשוילי: או אנשים פרטיים, אנשים פרטיים הוציאו כסף על מיגוניות

דוד ביטן: זה לא קשור, זו תרומה

דוד ביטן:  במיגוניות זה לא אותו כי כמה שיותר מיגוניות זה טוב

דוד ביטן:  הממשלה נתנה כרגע לחקלאות – אני לא מדבר על מקומות אחרים – אלף מגוניות שהיו בשדות, 50 מיליון שקל ע"י משרד החקלאות ו-50 מיליון שקל ע"י משרד האוצר

דוד ביטן:  אם בא תורם ותורם עוד אלף מיגוניות, מה זה קשור לממשלה? לפי זה, כל תרומה הממשלה צריכה להחזיר

דוד ביטן:  הם נתנו תרומה של 10 מיליון שקל ליישובי העוטף, אז מה זה שייך? זה בא במקום הממשלה? הממשלה נותנת להם בכל מקרה

דוד ביטן:  אין גבול לדברים האלה

דוד ביטן:  מה שהוא אמר לגבי מימון המלון זה יכול להיות ונבדוק את זה

דוד ביטן:  אני מציע שנפנה למשרד התיירות ולמשרד הפנים, שהם שילמו בהתחלה, שיבדקו את זה עד לישיבה שתהיה עם שר התיירות ביום שני הבא

דוד ביטן:  לינור דויטש, בבקשה

לינור דויטש: עו"ד לינור דויטש, מנכ"לית לובי 99

לינור דויטש:  זה בדיוק עונה למה שחבר כנסת מדבר עליו

לינור דויטש:  ב-18 באוקטובר עברה החלטה במשאל טלפוני, ללא דיון מוקדם, ללא פרסום כלשהו, החלטת ממשלה, נוהל 969, תחת סעיף 19(א), שמאפשר קבלת החלטות במשאל טלפוני, שבחסות או בכסות המקום של גיוס תרומות מתאפשר למשרדי הממשלה השונים לגייס כסף ישירות מתאגידים, מבעלי הון, מכל מי שהם רוצים, לא רק ממלכ"רים, לא רק דרך המוסדות הלאומיים, ולעשות את זה גם תחת מגבלות מאוד קטנות על סכומים, גם בעילום שם, שהציבור אפילו לא יידע על זה

דוד ביטן: מה הבעיה עם זה? פורר מדבר על הכסף של הסוכנות, לא על כל תרומה שהיא

לינור דויטש: אני חושבת שדווקא היום, אגב, כשמתכנסים לדון בנושא הכספים הקואליציוניים, האם יש קיזוזים או לא והאם כסף של תרומות מחליף כסף אחר – וגם אם אנחנו לא נכנסים למקום האם תפקיד הממשלה לגייס בכלל תרומות כשיש את המוסדות הלאומיים שיכולים לעשות את זה, אם נתעלם מכל זה שנייה ונשים את זה בצד, הרעיון של תרומה של יהדות התפוצות – המשמעות היא עכשיו מחר בבוקר כי"ל או עידן עופר יכולים עכשיו לתרום ישירות למשרד האוצר כסף בזמן שמשרד האוצר דן האם להאריך את הזיכיון שלהם ל-2030

לינור דויטש:  הראל ויזל, הבעלים של פוקס, יכול לתרום ישירות למשרד הכלכלה, לבקש להיות בעילום שם, שאנחנו הציבור לא נדע שהוא תרם, בזמן שמשרד הכלכלה דן האם לבטל את הפטור מ-75 דולר

דוד ביטן: אני לא מכיר את זה, אני מציע שתכתבי לנו את זה

לינור דויטש: אנחנו פנינו עם זה כמובן לכל השחקנים הרלוונטיים – זה, אגב, הנוהל וזו הפניה, אני מיד אעביר לכם את זה – פנינו גם למזכיר הממשלה, ליועצת המשפטית לממשלה, לחשכ"ל, בשאלה איך דבר כזה קורה, ואם אתם כבר מעבירים דבר כזה יש להדק את המסננת

דוד ביטן: את מסיטה את הדיון

דוד ביטן:  פורר מדבר כרגע על כספי התרומות של הקהילות היהודיות בחו"ל, שזה לא יבוא במקום

דוד ביטן:  לגבי מה שאת אומרת – משפטית, לא משפטית, אם זה טוב או רע – זה לא לדיון הנוכחי

דוד ביטן:  תראי לנו את זה ואנחנו נבדוק את זה, אין בעיה

לינור דויטש: א', כן, אני חושבת שבתור ועדת כלכלה יש לכם את החובה לפקח

לינור דויטש:  דבר שני, אני רוצה לדעת - - -     

דוד ביטן: תאמיני לי שפורר הולך לבדוק את זה כמו שצריך

לינור דויטש: מעולה

לינור דויטש:  אני כן חושבת שחשוב שכשיושב פה נציג של יהדות התפוצות, שמביאה את התרומות, שיידעו שבכסות של גיוס כסף מהם מכניסים דברים אחרים

דוד ביטן: לא, אין קשר

דוד ביטן:  אם יהודי מחו"ל מחליט לתרום ל"אחים לנשק", לצורך העניין, 100 מיליון שקל, זו זכותו

דוד ביטן:  יש להם עמותה, הוא יכול לתרום להם, זה לא קשור אחד לשני

לינור דויטש: אף אחד לא אמר שלא, אין בעיה, אבל למה הוא צריך לתרום ישירות למשרד הכלכלה?     

דוד ביטן: אז אני לא מכיר את זה, פנית ליועצת המשפטית לממשלה

לינור דויטש: בוודאי, עכשיו אני מעבירה לכם את הפניות של שניהם

הקליטה והתפוצות): אני אבקש בסיכום הדיון לקבל מהממשלה את פירוט כל התרומות שהתקבלו במסגרת החלטת 969

הקליטה והתפוצות):  אחרי שנקבל את זה אפשר יהיה לקיים על זה דיון

לינור דויטש: זה בדיוק מה שאני רוצה

רון כץ: היא אומרת שיכול להיות שהכסף הזה הגיע למשרד ממשלתי כלשהו, צריך לבדוק

דוד ביטן: יכול להיות, אני לא יודע

דוד ביטן:  מה זה קשור למה שגייסו מהפדרציות? זה נתרם ישירות דרך הפדרציות

רחל גור: בעצם עוקפים פה את הסוכנות היהודית

דוד ביטן: זה לא הדיון עכשיו, הדיון הוא לא על ההחלטה הזו

הקליטה והתפוצות): חבר הכנסת ביטן, אנחנו נקיים את הישיבה על נושא הדיון

הקליטה והתפוצות):  בנושא שעלה פה, על החלטה 969, אני מבקש מנציג החשב הכללי: אנא העבר לוועדה עד שבוע הבא את פירוט כל התרומות שהתקבלו, אם התקבלו, אני לא יודע אפילו אם התקבלו

דוד ביטן: נראה לי משונה מאוד אם תרמו ישירות למשרדי הממשלה

דוד ביטן:  אני חושב שזו לא ההחלטה, אין דבר כזה שתורמים ישירות

הקליטה והתפוצות): זה מאוד מעניין

רחל גור: אני גדלתי בחו"ל והמשפחה שלי תרמה

רחל גור:  אני גדלתי בבית קשה-יום וזה נכון לגבי רוב יהודי ארצות הברית, הם לא מיליארדרים ולא מיליונרים, הם מעבירים לישראל את המעט שיש להם

רחל גור:  ראוי שהם ידעו שקיים נוהל שלכאורה פותח פתח, אחד, לעקוף את המוסדות שמציגים אותם, ושנית, שזה מייצר כאן איזושהי יכולת לפתוח פתח

רחל גור:  מגיע להם לדעת את זה

דוד ביטן: זה לא נושא הדיון, נבדוק את ההחלטה הזאת

דוד ביטן:  פורר בודק, מבחינתי אם הוא בודק משהו אז חבל על הזמן, כולם יכולים לברוח לצדדים

דוד ביטן:  הוא יבדוק את זה ואנחנו נקיים דיון על זה אם צריך

דוד ביטן:  אין בעיה, אני לא מכיר את זה

דוד ביטן:  ג'וש שוורץ, בבקשה

ג'וש שוורץ: אני אציג כאן את כל מה שהסוכנות היהודית עושה ועשתה מאז תחילת הלחימה

ג'וש שוורץ:  כמובן שכל מה שאני אתאר כאן לא מתייחס לכספים הרבים של השותפים שלנו, הפדרציות היהודיות של צפון אמריקה וקרן היסוד, גייסו

ג'וש שוורץ:       קודם כל, כמו שדיווחתי פעם קודמת, מיד עם תחילת המלחמה הקמנו קרן של כסף חופשי לראשי הרשויות בעוטף והרחבנו את זה גם מעבר להגדרה הרשמית, גם לאופקים, מרחבים ונתיבות

ג'וש שוורץ:  זה כסף חופשי שמועבר לרשויות

ג'וש שוורץ:  אנחנו הבהרנו שמי שזקוק לכסף ותזרים זה ראשי רשויות, שיודעים מה טוב לתושבים שלהם

ג'וש שוורץ:  מה שחדש מאז הישיבה הקודמת זה ששבוע שעבר הבנו – בעקבות שיחות רבות עם ראשי הערים בקו העימות, בישובים המפונים – שיש צורך גם להזרים לשם כספים והקמנו עוד קרן של 10 מיליון שקל לראשי רשויות בקו העימות, אפס עד 9

דוד ביטן: אם אתם נותנים 10 מיליון שקל ליישובי קו העימות בצפון, לדעתי אתם צריכים להוסיף ליישובי הדרום כי זה לא אותו דבר

דוד ביטן:  זו בקשה, אתם לא מחויבים לה

דוד ביטן:  כל מה שאנחנו מדברים עליו זה כסף של הקהילות, אתם מוסמכים לחלק את זה איך שאתם רוצים, נתחיל מזה קודם

דוד ביטן:  נתתם בהתחלה 10 מיליון שקל ליישובי הדרום, עוטף עזה, אופקים, נתיבות, כל הסביבה, עכשיו, בצדק, נתתם גם לצפון

דוד ביטן:  לדעתי צריך להוסיף לדרום, להכפיל לדרום ל-20 מיליון כי זה לא אותו דבר

ג'וש שוורץ: זו רק תוכנית אחת

ג'וש שוורץ:  אנחנו השקענו בדרום סדר גודל של 100 מיליון שקל מההתחלה, זו פשוט קרן - - -     

דוד ביטן: אבל זה כסף שהולך לרשויות

דוד ביטן:  לרשויות לדעתי אתם צריכים להוסיף, להכפיל להן

רון כץ: למה, דוד, כסף של תרומות צריך ללכת לרשויות ולא מהמדינה? אני מבין לגבי עזרה לעסקים, אבל לרשות עצמה?     

דוד ביטן: כן, למה לא? אתה חושב שאין לרשות צרכים?     

רון כץ: ברור שיש לה צרכים, יש משרד הפנים, שיפנו אליהם

דוד ביטן: המדינה לא מכסה את הכול

הקליטה והתפוצות): בעיקר לבנייה של מבני ציבור

רון כץ: מבני ציבור אני יכול להבין אבל עדיין

דוד ביטן: הכסף שהם נותנים פתוח מבחינת הרשות, אפשר לעשות בו כל מיני דברים, לא חייבים מכרזים, לא חייבים כלום

דוד ביטן:  הם נותנים את זה למשל לכאלה שנסעו למלון ולא מגיע להם או לדברים מהסוג הזה

רון כץ: עדיין אני חושב שלהעביר ישירות לרשות, יש פה - - -     

דוד ביטן: אבל הם החליטו להעביר, אני לא החלטתי, אז אם הם החליטו להעביר אני חושב שמן הראוי שיוסיפו יותר גם לדרום, בלי לפגוע בצפון

רון כץ: אני פשוט חושב שלרשויות המדינה צריכה לדאוג

רון כץ:  במקום להעביר למשרד למשימות לאומיות מיוחדות מאות מיליונים שיעבירו לרשויות

דוד ביטן: משרד הנגב הגליל נתן לא מעט כסף לדרום ולצפון

הקליטה והתפוצות): משרד המורשת כמה נתן?     

רון כץ: שאלה טובה

הקליטה והתפוצות): משימות לאומיות?     

ג'וש שוורץ: בנוסף לשתי הקרנות לרשויות בקו העימות ובדרום אני יכול לדווח שהסוכנות בלבד גייסה עד כה 101 מיליון דולר עבור צרכים במדינת ישראל מאז קום המדינה, כמובן שחלק מזה מהפדרציות היהודיות של צפון אמריקה וקרן היסוד, השותפים שלנו

ג'וש שוורץ:       אני רוצה להגיד אמירה כללית לגבי הדיון הקודם – אנחנו לא מחליפים כסף ממשלתי, אנחנו משקיעים בדברים שהמנהיגות שלנו חושבת שזה נכון

ג'וש שוורץ:  כמובן שאנחנו בשיחות כל הזמן עם מנהלת תקומה ואנחנו מתאמים איתם את הדברים שאנחנו עושים, אבל אני לא מכיר מצב שאנחנו מחליפים כסף ממשלתי באף מקום

ג'וש שוורץ:       כמובן שאנחנו גם זיהינו מיד בהתחלה את הצורך לסייע לעסקים הקטנים בדרום בגלל שהישובים מפונים והעסקים לא עובדים

ג'וש שוורץ:  אני הייתי שבוע שעבר בקיבוצים, בבארי, עין השלושה, כל האזור זה, אין שום חנות פתוחה, אין שום מסעדה פתוחה, ולכן פתחנו מענקים לפני כחודש לתושבי העוטף, לכל אחד שיש לו עסק – מענק, לא הלוואה – של עד 20,000 שקל

ג'וש שוורץ:  כבר חילקנו 10 מיליון שקל

ג'וש שוורץ:  אפרופו הערה שלך על עוד כסף לדרום, פה זה רק לתושבים במענקים של יותר מאלף - - -     

דוד ביטן: לצפון לא נתתם מענקים?     

ג'וש שוורץ: לא, הצפון כרגע זה רק הקרן לרשויות בקו העימות, פה זה רק לדרום

דוד ביטן: אז אני חושב שגם לצפון מגיע משהו

ג'וש שוורץ: אנחנו כל הזמן מגייסים עוד כסף ואנחנו נרחיב את הפעילות שלנו בהמשך לגיוסים

ג'וש שוורץ:  אנחנו גם נותנים הלוואות עד 100,000 שקל לעסקים בכל הדרום

ג'וש שוורץ:  המענקים הם בעוטף וכל הדרום – באר-שבע, אשקלון, קריית גת – כל מי שבדרום יכול לקבל מהסוכנות הלוואה עד 100,000 שקל

ג'וש שוורץ:  יש שני מסלולים, אחד בפריים ואחד ללא ריבית

ג'וש שוורץ:  לא קיבלנו הרבה בקשות כאן, למענקים כן, אנחנו נעניק הרבה מענקים

ג'וש שוורץ:      כמובן שהמאמץ הכי גדול שלנו זה הקרן לנפגעי טרור

ג'וש שוורץ:  הסוכנות הקימה את הקרן לנפגעי טרור לפני 20 שנה באינתיפאדה השנייה ובעצם כל מי שנפגע בפעילות איבה במדינת ישראל מקבל מענק מהסוכנות, מענק ראשוני במזומן

ג'וש שוורץ:  כל מחלקות הרווחה בכל הרשויות בארץ מכירות את זה

ג'וש שוורץ:  אנחנו מקבלים טלפון ברגע שהבית נפגע, מישהו נפגע, ואנחנו מעניקים מזומן

ג'וש שוורץ:  זה צורך מאוד מאוד חיוני כי לוקח זמן עד שהביטוח הלאומי ומס רכוש נכנסים, ולפעמים לאנשים יש צרכים מיוחדים

ג'וש שוורץ:  כבר למחרת האירוע מגיעים נציגי הסוכנות עם מענק ראשוני, אחר כך, אם הם מוכרים כנפגעי פעולות איבה ע"י המדינה, הם מקבלים עוד מענק הרבה יותר גדול

ג'וש שוורץ:       תבינו את ההיקף: כל מענק ראשוני זה 4,000 שקל, חילקנו עד כה 6,400 מענקים לנפגעי השבת השחורה וכל מה שבא אחר כך

ג'וש שוורץ:  זה כל אזרח שנפצע, נפגע, או הרכוש שלו

ג'וש שוורץ:  אנחנו עכשיו נותנים לשבים ולשבות מענק אישי, לכל בן-אדם שהיה בפנים ושוחרר

ג'וש שוורץ:  זה כולל משפחות חטופים

ג'וש שוורץ:  אנחנו מטפלים כרגע בעוד 1,000 פניות למענקים

הקליטה והתפוצות): המענק הוא לבן-אדם או למשפחה?     

ג'וש שוורץ: לבן-אדם

דוד ביטן: זה מה שאמרת שאתם נותנים מעטפה של מזומן?     

ג'וש שוורץ: כן

הקליטה והתפוצות): זאת אומרת שאם נפגעו שני בני משפחה, כל אחד מקבל בנפרד?     

ג'וש שוורץ: אם הוא נפגע, כן, אבל אם מדובר במשפחה שביתה נהרס הם מקבלים מענק אחד

הקליטה והתפוצות): ברור

ג'וש שוורץ: אנחנו מצפים לעוד כ-1,000 פניות כי אנחנו כבר מטפלים בהן, אז אנחנו מעריכים שאנחנו נחלק בין 7,500 מענקים ראשונים ל-8,000 - - -     

דוד ביטן: מה זה ה-380 במצגת?     

ג'וש שוורץ: יש לנו גם מענקים נוספים לאלה שהכי נזקקים

ג'וש שוורץ:  הם יכולים להגיש בקשה לעוד מענק מידי של 6,000 שקל אחרי שהמדינה מכירה בהם כנפגעי פעולות איבה – כי אנחנו מקבלים מישהו שנפגע, אנחנו לא עושים את התהליך של המדינה שמכירה פורמלית במישהו – ברגע שהם מוכרים פורמלית ע"י המדינה הם מקבלים מענק המשך

ג'וש שוורץ:  אנחנו גם הקמנו קרן מיוחדת לצוותי חירום יישוביים ועד כה חילקנו הרבה מאוד סיוע בתחום הזה, מגנרטורים, לערכות טראומה, למכשירי קשר

ג'וש שוורץ:  זה גם בצפון וגם בדרום ואנחנו ממשיכים עם המבצע הזה

ג'וש שוורץ:  יהיה ציוד, כמו קסדות ושכפ"צים, בשלב ב' של המבצע

ג'וש שוורץ:  כל מה שאתה רואה פה כבר חולק

דוד ביטן: לכיתות כוננות?     

ג'וש שוורץ: כן, לצוותי חירום יישוביים

דוד ביטן: ב-20 ק"מ?     

ג'וש שוורץ: אני יכול לבדוק, אבל כל אזור העוטף המורחב וכל אזור קו העימות בצפון

ג'וש שוורץ:  אנחנו גם עושים את מה שציינת בתחילת הישיבה והוא גיוס העם היהודי לסיוע ושיקום המפונים

ג'וש שוורץ:  לסוכנות יש רשת של 46 שותפויות שבהן קהילה יהודית מחוץ לארץ קהילה מאמצת אזור בארץ, כמו מונטריאול-באר שבע, טורונטו-אילת, פילדלפיה-נתיבות

ג'וש שוורץ:  כמובן שלכל אחת מהרשויות בעוטף יש כבר שותפות כזו

דוד ביטן: אתה יכול לתת לנו כמה החלטות כבר יש?     

ג'וש שוורץ: כן

ג'וש שוורץ:  אנחנו עובדים בתיאום עם מנהלת תקומה, מציעים קהילה יהודית בחוץ לארץ לכל ישוב מפונה, שתלווה אותם לטווח הארוך, גם כספית, גם מבחינת סולידריות

ג'וש שוורץ:  יש כבר קהילות שקיבלו, למשל ניר עוז תהיה שותפה עם שיקגו – הם עוברים לכרמי גת וקריית גת זה אזור השותפות של שיקגו – קליבלנד, שכבר בשותפות עם בית שאן, תהיה שותפה של חולית וכיסופים, ניו-ג'רזי עם אופקים, מקסיקו עם אשכול, ואנחנו הולכים לדאוג שלכל קהילה, לא רק הרשויות, כל קהילה תהיה שותפה

דוד ביטן: מה אתם מבקשים מהקהילות האלה במסגרת האימוץ?     

ג'וש שוורץ: אנחנו בכל מקרה בונים שולחן שכולל את הרשות, היישוב, נציגי הקהילה היהודית בחוץ לארץ ופילנתרופים ישראליים, ובונים תוכנית לטווח ארוך שבה הקהילה היהודית בחוץ לארץ יכולה להביא משאבים, סיוע וליווי לקהילה, וזה מעבר לכסף, זו גם ההרגשה שיש קהילה יהודית בחוץ לארץ שאכפת לה, שמשקיעה זמן ומשאבים

ג'וש שוורץ:  זה אחד הביטויים הכי יפים לסולידריות של העם היהודי מול המפונים ומול הטראומה שהייתה פה בשבת השחורה

ג'וש שוורץ:  אנחנו נדאג לכל אחד מתוך 43 היישובים שירצה בכך ונביא להם שותפה מחו"ל

ג'וש שוורץ:      ניתן לראות בשקף דוגמאות של דברים שאנחנו מציעים למנהלת תקומה שאנחנו יכולים לסייע

ג'וש שוורץ:  אנחנו כמובן מצפים לגל עלייה, כמו תמיד, של עלייה ומשתתפי "מסע" אחרי המלחמה

ג'וש שוורץ:  אנחנו מציעים להביא עולים להתיישב גם בקהילה וגם במרכזי הקליטה בסוכנות

ג'וש שוורץ:  יש לנו מרכזי קליטה כרגע בשדרות, באיבים, באשקלון, באשדוד, בקריית גת, בבאר-שבע, אז גם להביא עולים להתיישב בקהילה וגם להביא עולים להתיישב במרכזי הקליטה

ג'וש שוורץ:       אנחנו כבר יצאנו עכשיו בתוכנית "מסע", שהיא תוכנית משותפת של משרד ראש הממשלה והסוכנות היהודית להבאת 12,000 צעירים בקבוצות כל שנה לסמסטר או שנה בארץ

ג'וש שוורץ:  יצאנו עכשיו עם מבצע התנדבות ואנחנו מצפים למאות מתנדבים בתוכנית חדשה לחלוטין שתביא מתנדבים מהתפוצות להתנדב פה עד סוף הקיץ, להיות חלק מהמאמץ השיקומי והחברתי במדינת ישראל

ג'וש שוורץ:  כמובן שאנחנו מקווים שחלקם יישארו פה אחר כך ויעלו

ג'וש שוורץ:  אנחנו בונים עכשיו תוכנית להביא 1,500 מתנדבים מהתפוצות

ג'וש שוורץ:      כמובן שיש לנו את התוכנית הארצית שלנו, "פותחים עתיד" לנוער בסיכון, שפועלת ב-53 רשויות יחד עם משרד החינוך והרשויות המקומיות והיא עובדת בעוטף, באשכול, באשדוד, בנתיבות, באופקים, ואנחנו נמשיך להעניק את הסיוע הזה

ג'וש שוורץ:      אנחנו מאוד גאים שחברת הבת של הסוכנות, החברה המשכנת השנייה בגודלה אחרי עמידר, נבחרה ע"י משרד הביטחון לעשות סקר אומדן נזק בכל הישובים בעוטף, זה בעקבות הפעילות של עמיגור

ג'וש שוורץ:  גם היא מבצעת היום את פרויקט המקלוט עבור משרד הביטחון בגבול הצפון וגם בנתה את כל הממ"דים בשדרות והעוטף אחרי 2014

ג'וש שוורץ:  פה זה תמונות שלי עם המהנדסים של עמיגור ברעים ובארי

ג'וש שוורץ:  אנחנו סיימנו כבר את אומדן הנזק בכל הביתיים, בעין השלושה, נירים, רעים, בארי, בכ-7-8 ישובים כבר, ואנחנו מקווים תוך שישה שבועות להגיש למשרד הביטחון את אומדן הנזק

ג'וש שוורץ:  הם עוברים בית-בית, רושמים את כל הנזק, את העלות, גם עלות של פינוי בתים הרוסים

קריאה: שמאות, הכול?     

ג'וש שוורץ: כן, כן

ג'וש שוורץ:  מהנדסים של עמיגור עוברים בית בית

ג'וש שוורץ:  אני סיירתי איתם שבוע שעבר

ג'וש שוורץ:  היינו בעין השלושה, בבארי ורעים וראיתי אותם הולכים במסירות מבית לבית, בודקים את הנזק

ג'וש שוורץ:  כמובן שזה אחרי ישיבת התנעה עם הישוב עצמו ובהסכמתו, עושים את זה יחד עם הקהילות

ג'וש שוורץ:  זו עוד פעילות מאוד מאוד חשובה שלנו בעת הזאת

ג'וש שוורץ:      בשקף הבא, ובזה אני אסיים, זו תמונה מאוד מעניינת שאני רוצה להציג לוועדה כי אלה התשתיות והנכסים שאנחנו מביאים מטעם העם היהודי כשאנחנו מטפלים או ניגשים למשברים פה בארץ

ג'וש שוורץ:  יש לנו הרבה מאוד דברים שהסוכנות מביאה לשולחן, קודם כל יכולת הבינוי וההנדסה דרך עמיגור, היכולת שלנו להניח – ומאז ומתמיד הנחנו – הלוואות וסיוע לעסקים קטנים בפריפריה, העבודה שלנו עם נוער בסיכון, כמו "פותחים עתיד", כמובן המעמד הייחודי של הסוכנות מול הממשלה, חוק מעמד הסוכנות, פטור ממכרז, האמנה בין הסוכנות וממשלה, כמובן השותפויות שלנו קיימות בכל הארץ עם העם היהודי דרך שותפות ביחד, היכולת שלנו להביא מתנדבים מהקבוצות, עליה וקליטה, היכולת להביא עולים להתיישב גם בקהילה וגם במרכזי קליטה

ג'וש שוורץ:  כמובן גם העבודה שלנו, הנמשכת כבר 20 שנה, באמצעות הקרן לנפגעי פעולות איבה

אברהם בצלאל: אם כבר הזכרת את הנושא של העולים – איפה אנחנו אוחזים כרגע מבחינת עולים מצרפת? איך אתם רואים את ההיענות בעולם?     

ג'וש שוורץ: אני מיד אגיד מילה על העלייה

ג'וש שוורץ:  אני רק רוצה להציג לוועדה, אדוני היושב-ראש, שהסוכנות ניגשת מטעם העם היהודי עם הכסף שהיא מגייסת בחוץ לארץ, מגיעה למצב עם כל הנכסים האלה כבר בפנים ולכן אנחנו מציעים את כל הדבר הזה לממשלת ישראל

ג'וש שוורץ:  אנחנו בשיחות תכופות עם כל האגפים בתוך מנהלת תקומה, כמובן שמדברים גם עם משרד ראש ממשלה, וככל שאנחנו נמשיך לגייס אנחנו נמשיך להשקיע יותר ויותר ונשמח לבוא שוב לישיבת מעקב

ג'וש שוורץ:      בהתייחס לעלייה, יש מקומות בעולם שיש עלייה גדולה מאוד, במאות אחוזים, בפתיחת תיקים, בעיקר צפון אמריקה וצרפת, ויש מקומות אחרים שיש ירידה בפתיחת תיקים, כמו רוסיה

ג'וש שוורץ:  זה מאוד שונה, אין אחידות

הקליטה והתפוצות): אתה יכול להגיד למה – בגלל שסגרו את האפשרות שלהם להגיע לכל מיני מקומות

יבגני סובה: יש גם ירידה ביחס לשנה שהייתה מאוד גבוהה

הקליטה והתפוצות): ברגע שבנתיב לא מקבלים קהל, מטבע הדברים גם יש ירידה

הקליטה והתפוצות):  אם אתה אומר להם: אל תבואו אז הם לא יבואו

הקליטה והתפוצות):  אפשר להגיד את זה

הקליטה והתפוצות):  אפשר להגיד את האמת על השולחן

הקליטה והתפוצות):  זה לא אתם, זה לא הסוכנות היהודית, אבל אני אומר שמבחינת ההתנהלות ראינו את זה

ג'וש שוורץ: אני יכול להגיד גם שאנחנו מאוד גאים כי בתוכניות של הסוכנות של צעירים מהתפוצות, כמו "מסע", בתחילת המלחמה כמה אלפים עזבו, בעיקר צעירים ובעיקר מצפון אמריקה, ואנחנו רואים התאוששות, מתחתית של 3,300 משתתפי "מסע" מהתפוצות בארץ, היום אנחנו מתקרבים ל-4,500, וכמובן עוד מאות מתנדבים דרך "מסע" חודש הבא ויגיעו מדרום כדור הארץ בינואר, מדרום אפריקה, ארגנטינה, ברזיל

ג'וש שוורץ:  אז אנחנו גם רואים התאוששות במשתתפי "מסע", שזה גם נדבך חשוב בכל המאמץ הזה

ג'וש שוורץ:  תודה רבה

דוד ביטן: דני ווזנר, בבקשה

דני ווזנר: תודה רבה, יושבי-הראש

דני ווזנר:  ברשותכם, אני אפתח במשהו קצת פחות קשור לכספים אבל אירוע מאוד חשוב שקרה לפני שבוע וחצי, מאז הדיון הקודם, שאנחנו, ביחד עם ועידת הנשיאים, ארגנו

דני ווזנר:  עצרת תמיכה בישראל בוושינגטון, ב-National Mall, בין הקפיטול לבית הלבן, בה השתתפו 300,000 איש

דני ווזנר:  העצרת הכי גדולה של הקהילה היהודית אי-פעם

דני ווזנר:  בנוסף ל-300,000 איש היו עוד רבע מיליון שצפו בשידור חי באינטרנט

דני ווזנר:  זה אירוע חסר תקדים

דני ווזנר:       הוא היה גם סמל של אחדות

דני ווזנר:  הגיעו קבוצות, מצד אחד, מאגודת ישראל החרדית וחב"ד, ועד שלום עכשיו, אורתודוקסים, רפורמים, קונסרבטיבים, כל הקהילה ביחד, שזה בכלל לא מובן מאליו

דני ווזנר:  השתתפו גם חברי קונגרס מכל הצדדים

דני ווזנר:  יש תמונה על הבמה של חברי קונגרס משתי המפלגות, Chuck Schumer, senate majority leader, Mike Johnson, יושב-ראש בית הנבחרים ו-Hakeem Jeffries, House 

דני ווזנר: Minority Leader התמונה הזאת של כולם, משתי המפלגות, על הבמה זכתה לפרסום רב, הייתה בכל עיתון

דני ווזנר:  זה משהו לא סטנדרטי בארצות הברית היום

דני ווזנר:       כמובן שהנשיא הרצוג דיבר מהכותל בשידור ישיר, גם אחיו, השגריר בוושינגטון, דיבר, ואחרים כמו עומר אדם וישי ריבו, סטודנטים, כמרים, נציגי הקהילה המוסלמית

דני ווזנר:  גם נתן שרנסקי דיבר שם וזה היה מאוד סמלי וחשוב כי העצרת הכי גדולה לפני זה, של 200,000 איש, הייתה ב-1987, באותו מקום, בעד שחרור יהודי ברית המועצות דאז

דני ווזנר:  אז זה היה אירוע מאוד חשוב

דני ווזנר:      אני ראיתי שני דברים שאשמח לציין: אחד, הציוץ של המטרו בוושינגטון – כתבו שביום הזה היה שיא נסיעות ברכבת התחתית בבירה מאז הקורונה והכל בגלל העצרת

דני ווזנר:  גם ראיתי בחדשות שם שוטר מקומי שאמר שאמרו לו "תודה" יותר פעמים ביום אחד מאשר כל חייו כשוטר

דני ווזנר:  הכל התקבל שם מאוד מאוד יפה

דני ווזנר:  זה כמובן בנוסף לכ-160 מפגשי סולידריות אחרים ברחבי צפון אמריקה

דני ווזנר:      נעבור לכספים

דני ווזנר:  עד כה גייסנו כ-660 מיליון דולר, סכום חסר תקדים מכל הזמנים

דני ווזנר:  מזה חילקנו כ-190 מיליון דולר ואנחנו מחלקים כל שבוע עוד כסף

דני ווזנר:  ג'וש דיבר על הסוכנות, שזה כרבע מהכספים, אבל אנחנו, כפדרציות היהודיות של צפון אמריקה, איננו ארגון ביצוע, אנחנו מייצגים 146 פדרציות ועוד 300 קהילות קטנות ברחבי היבשת ואנחנו מחלקים את הכסף לארגונים כמו הסוכנות

דני ווזנר:  בנוסף לסוכנות גם לארגון הג'וינט, לבתי חולים בארץ, למד"א וזק"א, לקואליציה הישראלית לטראומה, נט"ל, לארגוני רווחה - - -      

דוד ביטן: יש לך את החלוקה לארגונים האלה?     

דני ווזנר: אין לי את זה מולי אבל אני יכול לארגן את זה, אין שום בעיה

הקליטה והתפוצות): אתה יכול להעביר לנו במייל

דוד ביטן: אם בית חולים מסוים קיבל לדוגמה 4 מיליון דולר תכתוב לנו את זה רק

דני ווזנר: כן

דני ווזנר:  אני כן יכול להגיד שמבחינת חלוקה לתחומים אני יודע לדוגמה שבערך 15% הלכו לבתי חולים

הקליטה והתפוצות): השאלה שלהם לאיזה בתי חולים, האם איכילוב קיבל הכול או שזה הלך לברזילי, למשל

דני ווזנר: אני יכול להעביר רשימה מסודרת אבל כמעט כל בתי החולים קיבלו, כמובן שברזילי וסורוקה קיבלו הכי הרבה

דוד ביטן: מאה אחוז, רק שנדע

דני ווזנר: כמובן שיש גם כסף לארגוני רווחה, כמו לקט, לתת, אשל חב"ד

דני ווזנר:  יש גם כספים, אולי קצת יותר קטנים, שהועברו לארגונים שמטפלים באוכלוסיות ספציפיות, כמו ניצולי שואה, דוברי רוסית, דוברי אמהרית

דני ווזנר:  נעביר את הרשימה

דוד ביטן: הסוכנות רק 250 מיליון?     

דני ווזנר: לא, רבע מהכסף שחילקנו, אבל כל שבוע מעבירים עוד כסף

ג'וש שוורץ: חלק ניכר קיבלנו מהפדרציות אבל אנחנו גם מגייסים בעצמנו, מגייסים הרבה מאוד כסף - - -     

דוד ביטן: חוץ מה-660 מיליון דולר גייסתם עוד?     

ג'וש שוורץ: אנחנו גייסנו 105 מיליון דולר עד היום, מתוך זה אני מעריך שכ-40 מיליון דולר מהפדרציות, סדר גודל

דוד ביטן: ממי אתם מגייסים, דרך מי?     

ג'וש שוורץ: קרן היסוד ומאמצים עצמאיים של הסוכנות מול קהילות, מול קרנות

דוד ביטן: אז זה לא 660

דני ווזנר: 44 מהכספים שלנו הועברו לסוכנות בינתיים

דוד ביטן: אז אתם כבר ב-720 מיליון דולר

דוד ביטן:  אירוס הומינר, בבקשה

אירוס הומינר: אירוס הומינר, מנהלת אגף יזמות עסקית במשרד העלייה והקליטה

אירוס הומינר:  רציתי ברשותכם לעלות איזושהי נקודה לעניין בעלי העסקים העולים, פתחנו קו חם בשפות לעולים חדשים בעקבות המלחמה

אירוס הומינר:  יש פניות רבות לנושא של מצוקה גדולה ואמיתית של בעלי עסקים עולים

אירוס הומינר:  גם כך כל בעלי העסקים במדינת ישראל נמצאים בתקופה קשה מאוד, העולים נקלעים למצב מאוד מאוד בעייתי, כל נושא גיוס האשראי הוא כמעט בלתי אפשרי

הקליטה והתפוצות): שאלה אליך, אפרופו החלפה של כסף ציבורי בכסף של תרומות

הקליטה והתפוצות):  נמצא פה גם נציג של החשב הכללי

הקליטה והתפוצות):  הייתה קרן סיוע של הלוואות של האגף שלך, מצוינת, הייתה מוצלחת מאוד, לדעתי עם החזרים של 95% של בעלי העסקים שהקימו עסק בזכות ההלוואה הזאת ובזכות מסגרת אשראי מדהימה שנתן להם משרד העלייה והקליטה

הקליטה והתפוצות):  הקרן הזו נסגרה

הקליטה והתפוצות):  מדוע אתם לא מחדשים את העניין הזה? זה קרן הלוואות, חה"כ ביטן, בדומה לקרן ההלוואות בערבות מדינה, הייתה ייעודית במשרד העלייה והקליטה שמכוונת לעסקים של עולים חדשים, עם כל ההכשרה הרלוונטית, הליווי הרלוונטי והמענה בשפות הרלוונטי 

הקליטה והתפוצות): צריך להבין, עסק של עולים שנפתח, הוא הבסיס הכי טוב לקליטת עלייה כי גם הוא מעסיק בדרך כלל עולים ומייצר - - -     

אירוס הומינר: 80% מהמועסקים עולים

הקליטה והתפוצות): הקרן הזו נסגרה ב-2019

דוד ביטן: את אומרת שהם בקשיים יותר גדולים?     

הקליטה והתפוצות): הם עכשיו בקשיים, אז למה לא להשיק מחדש את הקרן?     

דוד ביטן: כולם בקשיים, הם יותר מהעסקים הרגילים?     

אירוס הומינר: כן, הרבה יותר קשה להם

הקליטה והתפוצות): לעולה יותר קשה לגייס אשראי

דוד ביטן: תלוי מי העולה

אירוס הומינר: לא, ברגע שאין לך רקע היסטורי בנקאי אתה מיד הופך להיות בעייתי מבחינת הבנק, הוא לא רוצה לקחת סיכון, ובצדק מבחינתו

אירוס הומינר:  ניסינו בזמנו מספר פעמים להוביל את המהלך מול משרד האוצר, החשב הכללי

הקליטה והתפוצות): זו הייתה קרן טובה, אני לא מצליח להבין, היא לא עלתה למדינה כסף

דוד ביטן: החשב הכללי?       

אריה פדורוב: אני לא מכיר את הנושא, אני אצטרך לבדוק אותו ונעביר התייחסות

דוד ביטן: כמה זמן ייקח לך לבדוק?     

אריה פדורוב: שבוע

אריה פדורוב:  עד שבוע הבא נענה

דוד ביטן: עם מי אתה צריך לדבר? עם החשב הכללי?     

אריה פדורוב: ספציפית הנושא הזה לא נמצא באחריות של הצוות שלנו אז אצטרך לבדוק עם צוות מקביל

דוד ביטן: הסתיימה הקרן, החזירו אותה טוב, תחדשו אותה ללא קשר למלחמה

הקליטה והתפוצות): הם עשו מכרז אחד לקרן שלא הצליח להם כי הם עשו אותו לא נכון, עושים מכרז חדש

דוד ביטן: זה ועדת הקליטה

הקליטה והתפוצות): קיימתי על זה דיון ואני אעשה על זה גם מעקב

דוד ביטן: ג'וש, אתה אומר שיש קרן הלוואות מיוחדת שפתחתם לעסקים, היא אומרת שלעסקים של עולים – אני לא מדבר על עולי לצרפת, שהם יותר עשירים - - -     

הקליטה והתפוצות): לא, זה לא קשור

הקליטה והתפוצות):  זה לא נכון

קריאה: זה צריך להיות ספציפי, לכל אחד

הקליטה והתפוצות): לעולה חדש יש בעיה לקבל מסגרת אשראי, גם מצרפת

דוד ביטן: זה לא מדויק

דוד ביטן:  לא נכון

דוד ביטן:  עולה מצרפת שהוא עשיר אין לו בעיה, אני מתכוון לעולים שיש להם בעיות

דוד ביטן:  אני מבקש מכם, הסוכנות, שבקרן הזאת שאתם פתחת, שאתם נותנים הלוואות, מכיוון שזו הסוכנות, תנו עין בוחנת לעולים האלה

הקליטה והתפוצות): תייצרו אפילו הגדלה של הקרן עם עוד איזשהו סכום לטובת עסקים של עולים

דוד ביטן: בלי קשר החשב הכללי יבדוק את העניין הזה

ג'וש שוורץ: אני אבדוק את הבקשה

ג'וש שוורץ:  בנוסף, שתדעי, כל תושב הדרום הרחב יכול לבקש הלוואה מהסוכנות היהודית, כל עסק, מכל הדרום

אירוס הומינר: אני חושבת שצריך לתת איזושהי העדפה מתקנת לעולים

ג'וש שוורץ: אנחנו נבדוק

סימון מושיאשוילי: יש עוד נקודה שאני דווקא רוצה לעלות בנוגע להלוואות

סימון מושיאשוילי:  קודם כל, יישר-כוח, ג'וש, ויישר-כוח, דני, אין מילים

סימון מושיאשוילי:  בעת הקשה הזאת לכל המדינה וליהדות התפוצות הם מרגישים חלק מאתנו

סימון מושיאשוילי:  בעצם זה שבן-אדם תורם הוא מרגיש חלק, הוא אומר: זה המעט שאני יכול לעשות, וזה המון בשבילנו כאן

סימון מושיאשוילי:  אושרו 33 הלוואות של עד 100,000 שקל לעסקים קטנים בדרום

סימון מושיאשוילי:  זה מאוד חשוב גם בצפון

סימון מושיאשוילי:  יש עסקים בצפון שהם רוח רפאים, כמו קריית-שמונה, גם חלק מנהריה, אנשים התפנו בכוחות עצמם ללא מימון מהמדינה

ג'וש שוורץ: אנחנו נבחן להרחיב את זה גם לצפון

ענבל גלבוע אמיר: שמי ענבל, מעמותת "בונות אלטרנטיבה"

ענבל גלבוע אמיר:  כשהתחילה המלחמה הבנו שלנשים במלחמה הזו יהיו צרכים אחרים מכלל האוכלוסייה, גם לחיילות, גם מטפלות של בריאות הנפש – הכול מושתת על נשים – למשפחות המפונות, והקמנו חמ"ל בהתחלה

ענבל גלבוע אמיר:  אנחנו רואות שנשים בכל החזיתות אבל חזית העורף מוחזקת בידי נשים כרגע

ענבל גלבוע אמיר:  יש הרבה מאוד גברים במילואים והבית, הילדים, זה על הנשים

ענבל גלבוע אמיר:  הרבה עסקים של נשים נפגעים, הן לא יכולות לצאת ולעבוד כי שיחות הזום והטיפול הנפשי בילדים הוא עליהן

ענבל גלבוע אמיר:  אנחנו יודעות כבר לפני המלחמה שרק אחוז אחד מכספי הפילנתרופיה בישראל מגיעים לנשים ולכן אני מבקשת פה מכל הגברים המכובדים שיושבים לדאוג שהכסף גם מגיע לעמותות של נשים

ענבל גלבוע אמיר:  אנחנו הקמנו פרויקט שנותן לעצמאיות עכשיו אוויר לנשימה, מגדיל את החשיפה שלהן ובונה להן אתרים באינטרנט כי הרבה מאוד מהנשים 

ענבל גלבוע אמיר:  אז בבקשה לא לשכוח את הנשים

דוד ביטן: זה לא קשור לנשים וגברים, צריך עמותות - - -     

ענבל גלבוע אמיר: אבל הכספים לא מגיעים לנשים

דוד ביטן: הפדרציות סבורות שהן תורמות למלחמה

דוד ביטן:  תגישי פניה לדני והוא יעביר את זה לוועדה של הפדרציות בחוץ לארץ שקובעת למי נותנים ולמי לא נותנים

הקליטה והתפוצות): בסך הכול אני חושב שגם הפדרציות בארצות הברית מאוד מאוד מכוונות לנושא הזה של השוויון המגדרי ומעמד האישה, ולכן פניה מפורטת שתגיד מה בדיוק, לא באופן כללי, לא להגיד "ארגונים של נשים" - - -     

ענבל גלבוע אמיר: עסקים של נשים נפגעים יותר ואנחנו נטפל בזה

הקליטה והתפוצות): תציגו גם מי מטפל בזה באופן ספציפי כי לא תמיד העמותות האלה מוכרות

ענבל גלבוע אמיר: בסדר גמור, תודה רבה

יאיר לוי: יאיר שלם, מנכ"ל ההסתדרות הלאומית

יאיר לוי:  אני פה כאורח אבל כשאני שומע את הדיון הזה אני יודע שהמדינה נותנת מענקים לחיילי המילואים אולי גם כדאי לשקול מענקים נוספים מהתרומות לחיילי מילואים שנמצאים בצו 8

דוד ביטן: בהמשך למה שפורר אמר, המדינה מחויבת לזה, לא התורמים

יאיר לוי: המדינה נותנת

דוד ביטן: מצוין, התרומות לא מיועדות לזה

הקליטה והתפוצות): מי שנמצא בצו 8 אמור לקבל את שכרו

דוד ביטן: יכול להיות שהיא נותנת את זה לעמותות שמטפלות בחיילים, כן, אבל לא לחיילים ספציפית באופן ישיר

הקליטה והתפוצות): אגב, בהקשר של החלטת 969 ובהקשר גם של התרומות שנאספות, חלק מהפעמים זה היה בגלל שהיה רצון לתרום ציוד לחיילים למשל, רצו לתרום אפודים קרמיים, קסדות, כל מיני דברים, ופה היה צריך לייצר את הפלטפורמה שבה מקבלים את זה, לא בהכרח תרומות בכסף אלא בשווי כסף

הקליטה והתפוצות):  חבר הכנסת סובה ויושב-ראש השדולה העם היהודי, בבקשה

יבגני סובה: שדולת העם היהודי זו השדולה הכי גדולה בכנסת ומזכ"ל הסוכנות, מכובדי, אתה זה שמארגן את כל הדברים האלה

יבגני סובה:  קודם כל, תודה לך באמת על העבודה שאתם עושים

יבגני סובה:  תמסור את זה גם לדורון וגם לכל חבר הנאמנים

יבגני סובה:  אנחנו באמת מעריכים ומוקירים את העבודה שאתם עושים

יבגני סובה:  אנחנו מכירים את זה גם מקרוב

יבגני סובה:       בעקבות העלייה בפניות לעלייה אני מציע לגבש, לשבת ולחשוב, לעשות איזשהו דיון רציני יותר, אולי בתוך הסוכנות, כיצד ניתן לשלב את התוכניות של "מסע", של "תגלית", שבוטלו בעקבות המלחמה בעזה

יבגני סובה:  אתם מחזירים אותן לאט-לאט, לשלב אותן בנושא של פעילות התנדבותית בתוך עוטף עזה

יבגני סובה:  אני אתן דוגמה

יבגני סובה:  יש לא מעט אנשים שהיו רוצים להגיע למדינת ישראל, לאו דווקא כעולים, אני מדבר על זכאי חוק השבות, ואכן לתרום יותר מאשר שבועיים של הכרת מדינת ישראל במסגרת תוכנית "תגלית"

יבגני סובה:  יכול להיות שכדאי לבדוק אופציה לשלב אותם ביחידות שונות של משרדים שונים

יבגני סובה:  זה אפילו דברים כמו צה"ל

יבגני סובה:  אם אתה צריך את העזרה שלנו תגיד לנו

יבגני סובה:  למשל חבר'ה שבעקבות התוכניות האלה רוצים ורוצות להתגייס לצבא, צריכים להכיר את זה תוך כדי התוכניות

יבגני סובה:  בוא נשב

יבגני סובה:  אגב, אנחנו צריכים לקיים גם ישיבת שדולה בקרוב

יבגני סובה:  בגלל המלחמה לא מקיימים עכשיו שדולות בכנסת אבל אנחנו נעשה דיון של השדולה     

הקליטה והתפוצות): אני חושב שאם תגישו פניה ליו"ר הכנסת כדי להודות לעם היהודי - - -     

דוד ביטן: הוא יאשר את זה

יבגני סובה: אנחנו צריכים גם להודות ואנחנו צריכים גם להתקדם

דוד ביטן: כיו"ר שותף יחד אתך אני מבקש שתטפל בזה מול יו"ר הכנסת

יבגני סובה: אוקיי, אני מקווה שגם מאיר כהן יסכים

הקליטה והתפוצות): אתה יכול להעלות את זה בנשיאות

דוד ביטן: אתה סגן יו"ר הכנסת

יבגני סובה: זה לא נושא שעולה לנשיאות אבל אני אעלה את זה באופן כללי לגבי שאר השדולות

יבגני סובה:  אני אגיש בקשה בשם השדולה

יבגני סובה:  צריך להגיד תודה וגם לראות כיצד אנחנו מקדמים את הנושא של שיתוף פעולה יותר הדוק

יבגני סובה:  אני יודע שיש לא מעט אנשים שהיו רוצים לקבל גם את המעטפת של הסוכנות במסגרת התוכניות וגם להרגיש שהם תורמים, לא סתם לבוא לשבועיים או לכמה חודשים במסגרת "מסע", להכיר, להישאר פה, אפילו להשתלב, באמת שתהיה להם תחושה שהם תרמו פה את חלקם בנושא השיקום, כי השיקום שנצטרך לעבור, גם מבחינת התפיסה הציונית – הרי כל הרעיון שחמאס ניסה לפגוע בנו הוא הרעיון של שיבת ציון, הרעיון של "אתם לא תשבו פה כי אני יכול לפגוע בכם", "אתם לא תשבו עכשיו במקומות של ארץ ישראל היפה כי אנחנו נפגע בכם"

יבגני סובה:       לכן אנחנו צריכים לתת פה קונטרה בנושא, שכן יהודי התפוצות יכולים לתרום ובאמת לבוא, גם בהתנדבות וגם בתרומה שלהם לשקם

יבגני סובה:  אני מניח שלא מעט אנשים ירצו לראות הרבה נציגי קהילות יהודיות מכל העולם שבאים, משקמים, עוזרים

יבגני סובה:  זה יכול להיות מהעזרה הכי פשוטה וזה יכול להיות גם רופאים, פסיכולוגים, אנשים שעובדים עם ילדים, אנשים שעובדים עם נפגעי טראומה וכו'

יבגני סובה:  את כל הדברים האלה אני חושב שאנחנו יכולים לעשות דרך הסוכנות כי אין גוף טוב מהסוכנות שיודע להביא את האנשים מהתפוצות

הקליטה והתפוצות): תודה

הקליטה והתפוצות):  אני אבקש ממך גם להתייחס, ג'וש, לשני דברים שלא עלו פה עדיין, וגם אולי ממך, דני

הקליטה והתפוצות):  האחד, נושא המצ'ינג מול משרדי הממשלה

הקליטה והתפוצות):  כמה מכספי התרומות האלה היה ניסיון, או שאפשר לעשות, פרויקטים של מיזמים משותפים חדשים, שאז יש משמעות למצ'ינג וכל דולר יכול להפוך לשניים

דוד ביטן: אבל המדינה נותנת כסף

דוד ביטן:  אתה בעצמך אמרת שלא תהיה כפילות, אז מה אתה רוצה עכשיו?     

הקליטה והתפוצות): מצ'ינג ניתן בפרויקטים מול הממשלה של מיזמים משותפים שהם חדשים

הקליטה והתפוצות):  זאת אומרת, אתה בא עם רעיון חדש שלא היה עד עכשיו, אתה אומר לממשלה: בואו נעשה את הרעיון הזה, הוא עולה 100 דולר, אני שם 50, שימו גם 50

דוד ביטן: זה בסדר, אבל לפי מה שראיתי עד עכשיו אין משהו שקשור למצ'ינג

הקליטה והתפוצות): זה אחד, בסעיפי הפטור זה רק לדברים חדשים

הקליטה והתפוצות):  הדבר השני הוא לגבי העיר אילת

הקליטה והתפוצות):  אני לא יודע אם היא נכנסה - - -     

דוד ביטן: העיר אילת קיבלה כספים

הקליטה והתפוצות): אילת סובלת מאוד

דוד ביטן: אתמול הייתי שם

דוד ביטן:  הבעיה של העיר אילת זה לא העירייה, זה העסקים

דוד ביטן:  אנחנו צריכים לדבר על זה, יש שם בעיה גדולה מאוד, בגלל המפונים

דוד ביטן:  הם לא קונים, הם רק במלון, זה לא כמו תיירים

הקליטה והתפוצות): את אילת, משום מה, הממשלה לא הכניסה למתווה הפיצויים

דוד ביטן: צריכים לדבר על זה במתווה

ג'וש שוורץ: אני אתייחס קודם לדבריו של סגן יושב-ראש הכנסת יבגני סובה

ג'וש שוורץ:  קודם כל, כמו כל דבר במדינת ישראל, בתחילת המלחמה, גם תוכנית "מסע" שובצה וישר לקחנו את משתתפי "מסע" להתנדב

ג'וש שוורץ:  אין כמעט משתתף "מסע" שלא התנדב עם מפונים למען המלחמה

ג'וש שוורץ:  רק השבוע 1,500 משתתפי "מסע" מתנדבים

ג'וש שוורץ:  כמו שאמרתי, יצאנו ביוזמה חדשה, תוכניות חדשות של "מסע" רק למתנדבים

ג'וש שוורץ:  300 הראשונים אמורים להגיע בתחילת דצמבר

ג'וש שוורץ:      בנוסף, הצגנו תוכנית לשר העלייה והקליטה רק בשבוע שעבר איך לחשוף משתתפי "מסע" לתכני עלייה ואנחנו עובדים מאוד מאוד צמוד עם משרד העלייה והקליטה

ג'וש שוורץ:  אני רוצה לברך אותם על הפעילות שהם עושים אתנו ממש יד ביד

ג'וש שוורץ:  בתוכנית "מסע", מי שחוזר למדינה ממנה הגיע מחובר לישראל, אז הוא שגריר שלנו שם, ומי שנשאר פה, עולה חדש, ושתי המטרות מבורכות

ג'וש שוורץ:  לגבי המצ'ינג, ממה שאני תיארתי כאן היום אין מצ'ינג'

ג'וש שוורץ:  אני יודע שהוועדה, בישיבתה הקודמת - - -     

דוד ביטן: ראיתי את הפרויקטים, אין פה משהו למצ'ינג נכון לעכשיו

ג'וש שוורץ: אנחנו בדיונים עם משרד העלייה והקליטה ומשרד ראש הממשלה בנושא מיגון מרכזי קליטה ובתי גיל הזהב של עמיגור

ג'וש שוורץ:  אנחנו הצענו לממן 50%, לעשות מיזם משותף ומצ'ינג'

ג'וש שוורץ:  אנחנו בדיונים עם מנכ"ל עלייה וקליטה ועם משרד ראש הממשלה, אני מקווה שזה יישא פירות

ג'וש שוורץ:  כמובן שאנחנו נשמח שהממשלה תשים גם מצ'יינג' בעניינים שאנחנו עושים

ג'וש שוורץ:  לגבי אילת, אני לא יכול לתת לך תשובה עכשיו, אני אבחן את זה

דוד ביטן: יש דיון על זה בוועדת כספים, נדמה לי מחר

דוד ביטן:  בגדול, אילת, לאור מצבה, צריכה להיות בתבחינים האלה

דוד ביטן:  זה לא כמו העוטף כמובן אבל היא צריכה כי יש שם בעיה רצינית מאוד בעסקים

דוד ביטן:  בדרך כלל באים תיירים או ישראלים לכמה ימים וקונים

דוד ביטן:  המפונים במלון, לא באו ככוח קניה, ומצב העסקים שם, אם תסתכל בדוחות של כרטיסי האשראי, אתה תראה שהוא הכי גרוע, חוץ כמובן משדרות וערים שעזבו אותן לגמרי, קריית שמונה

דוד ביטן:  המצב הכי גרוע מבחינת כרטיסי אשראי

דוד ביטן:  יש תחומים שזה ממש אפס

דוד ביטן:  לכן צריך כן להתייחס אליהם, נדבר על זה לקראת הישיבה הבאה

דוד ביטן:      אני מסכם

דוד ביטן:  קודם כל, ראיתי את נוהל 969, לדעתי פורר צודק, לא נראה לי שמישהו יתרום לפי הנוהל הזה - - -     

הקליטה והתפוצות): לדעתי לא הייתה תרומה אחת דרך הנוהל

לינור דויטש: מצד אחד לא יתרמו, מצד שני פתחו פתח למשהו שאין לנו שום בקרה עליו

דוד ביטן: פנית ליועצת המשפטית, נכון?     

לינור דויטש: נכון, פנינו, אבל אנחנו רוצים שיהיה גם לחץ שלכם

הקליטה והתפוצות): סעיף 8 בנוהל, אגב, אומר שכן יפורסמו שמות התורמים

לינור דויטש: יש חריגים

הקליטה והתפוצות): בוא נשמע מהחשב הכללי האם יש כאלה שתרמו ואנחנו לא יודעים

דוד ביטן: אם יש לכם מישהו שתרם – ולא נראה לנו שמישהו תרם – בסדר

דוד ביטן:  יש פתח קיים והוא מופיע בנוהל ועדת העיזבונות

לינור דויטש: אני לא מכירה שאפשר לתרום ישירות למשרדי ממשלה

לינור דויטש:  אם יש משהו כזה אני אשמח להכיר

לינור דויטש:  בעיניי זה מאוד מאוד בעייתי, שמפוקח יוכל לתרום למפקח

לינור דויטש:  זה לא מצב תקין, בטח שהוא יכול לבקש הטלת עילום שם

לינור דויטש:  לכן הצענו מה צריך לעשות כדי לצמצם את הנוהל הזה, כדי שלא יהיה כל כך מסוכן

דוד ביטן: אני סומך עליך, אם את מטפלת בזה מול היועצת המשפטית - - -     

לינור דויטש: אתה יו"ר ועדת כלכלה

דוד ביטן: זה לא שייך לוועדת הכלכלה, רק בגלל שאת פה אמרתי שנבדוק

דוד ביטן:  אני סומך עליך ואני אעזור לך לבדוק את זה

דוד ביטן:  אם יש מישהו שתרם תעבירו לנו, החשב הכללי

דוד ביטן:  בגלל שהיא פנתה ליועצת המשפטית נחכה לתשובתה כרגע ונראה

לינור דויטש: עברו שבועיים וחצי וטרם קיבלנו תשובה, זו הסיבה שבאנו לפה, ללחוץ קצת

הקליטה והתפוצות): ביקשנו מנציג החשב הכללי

דוד ביטן: לאור בקשת יושב-ראש ועדת העלייה והקליטה ועדת הכלכלה תבחן את סוגיית התשלום הממשלתי לבתי מלון לאנשים שהיו לפני החלטת הממשלה או שלא היו זכאים ואחר כך נהיו זכאים, בתנאי שהסוכנות או הפדרציות מימנו את זה

דוד ביטן:  אם מימנתם זה כפול, אם לא מימנתם זה לא כפול

הקליטה והתפוצות): ואם הם מימנו, שיחזירו את הכסף וישתמשו בו לתרומות לרשויות, לעסקים, לכל דבר

דוד ביטן: בסדר גמור

דוד ביטן:  תעשו את זה מהר כי שר התיירות יבוא ונוכל לדבר אתו על זה

דוד ביטן:  אנחנו מבקשים לחדש את קרן ההלוואות של העולים, שזה קשור למלחמה אבל לא קשור מבחינת החשב הכללי כי היא הייתה גם לפני זה

הקליטה והתפוצות): בעניין הזה יתקיים דיון בוועדת העלייה והקליטה בעוד שבוע בדיוק שיעסוק גם ספציפית בנושא הזה

הקליטה והתפוצות):  הוא עסוק בעוד דברים אחרים שנוגעים לעסקים של עולים

דוד ביטן: אנחנו מבקשים מהסוכנות, בקרן שיש לכם לעסקים – כיוון שעלייה זה דבר הכי חשוב מבחינתכם – תבדקו את הדבר הזה, או אפילו לתת העדפה מסוימת לעולים

הקליטה והתפוצות): תוכלו לגשר אפילו עד שהמדינה תחזיר את הקרן

דוד ביטן: תבדקו את זה וגם תבדקו את נושא העיר אילת, האם אפשר להכניס אותם לרשימה, למרות שהם לא קיבלו אישור של פיקוד העורף בעניין הזה, בגלל המיוחדות שלהם

דוד ביטן:  אנחנו רוצים את הרשימה של אימוץ הישובים בארצות הברית, מה שיש, גם אם היא לא הסתיימה

הקליטה והתפוצות): סיכום הישיבה הוא שאנחנו מודים לסוכנות היהודית ולקרן היסוד על התרומות ולפדרציות

הקליטה והתפוצות):  720 מיליון דולר זה הרבה תודות

דוד ביטן: כמעט 750

דוד ביטן:  כל הכבוד לכם

דוד ביטן:  בישיבה הבאה בעוד חודש זה כבר יגיע ל-900

דוד ביטן:  בינתיים אתם מחזיקים את הכסף בצד?     

דני ווזנר: לא, מחלקים אותו

דני ווזנר:  כל שבוע יש - - -     

דוד ביטן: רק 190 מול 660

דוד ביטן:  אתם עובדים לאט

דני ווזנר: אני כן יכול להוסיף שאנחנו לא משתמשים בכל הכסף עכשיו

דני ווזנר:  אנחנו ב-the end of the beginning, סיימנו את השלב הראשון, עכשיו כספי ההמשך

דוד ביטן: תודה רבה

דוד ביטן:  הישיבה נעולה